Aðalfundur Goðans – Máta

Framsýnarsalnum á Húsavík 25.2. 2013

Fundargerð

Mættir: Sighvatur, Hermann, Hlynur, Viðar, Sigurbjörn, Ævar, Smári. Enginn gestur.

1. Hermann Aðalsteinsson form. setti fundinn, lagði til að Sighvatur yrði ritari, samþykkt
2. Hermann las skýrslu stjórnar sem verður hægt að lesa á vef félagsins, samþykkt samhljóða
3. Ársreikningar. Vel upp settir af endurskoðanda félagsins Ævari Ákasyni, samþykktir samhljóða. Þrátt fyrir sameiningu skákfélaganna, Goðans og Máta þá var reikningslegt flækjustig félaganna lítið. Heildartekjur hafa aukist mikið vegna auglýsingatekna á vef félagsins, útgáfu félagsins á tímaritinu Skák, og fjölgunar félagsmanna. Félagið hefur óbeinar tekjur af framlagi verkalýðsfélagsins Framsýnar á Húsavík sem lánar félaginu húsakynni sín endurgjaldslaust. Ársreikningar verða sendir félagsmönnum í tölvupósti. Félagar á Aðalfundi veltu fyrir sér kostnaði vegna bogfimi, hvað hún ætti skylt við skák, nema þá til að drepa andstæðinginn.
4. Lagabreytingatilllögur

Hermann lagði fram nokkrar lagabreytingatillögur fyrir hönd stjórnar sem voru samþykktar samhljóða , þ.e. breytingar á 1, 3, og 11 gr.

1. Kosning í stjórn

Hermann lagði fram tillögu um tvo nýja meðstjórnendur: Jón Þorvaldsson og Pálma Ragnar Pétursson. Samþykkt samhljóða.

1. Kosning á varamanni í stjórn.

Hermann lagði til að Viðar Njáll Hákonarson yrði varamaður til tveggja ára. Samþykkt samhljóða.

1. Formleg inntaka nýrra félaga

Enginn nýr

1. Önnur mál
2. ,,Deildó“ , þegar Hermann nefndi þetta orð þá svelgdist ritara á vegna þess að honum fannst heyra annað orð sem eigi má rita í fundargerð. Sem betur fer er þetta orð tilvísun til deildakeppninnar í Skák. Mönnun í A og B sveit er tilbúin, ekki eru allir búnir að gefa svar í C sveitinni. Formaður bjartsýnn á að unnt verði að manna C og D liðin í tíma.
3. Ársþing HSÞ. Þrír félagar geta sótt ársþingið á Grenivík 10. Mars.
4. Óánægja TR í garð félagsins vegna Gestamóts félagsins í fyrra. Málið rætt.
5. Fleira ekki gert.
6. Fundi slitið kl. 22.06 og ritari fékk sér vatnssopa án vandkvæða að þessu sinni.

Sighvatur Karlsson, ritari.